ཁྱུང་རབས་གསེར་སྒོམ་མ་ལས།ཁྱུང་ཨ་བླའི་ལྕམ་སྟག་བཟའི་སྲས།བློ་གྲོས་རྒྱལ་མཚན་གྱིས།གླེང་གཞི་བསྟན་པའི་འབྱུང་ཁུངས་སོགས་བརྩམས་པར་འཁོད་པ་ནི་མ་ངེས་ཏེ།ལོ་ཚིག་དང་ཡབ་སོགས་མི་གཅིག་པའི་ཕྱིར་དང་།སྤྱིར་ཁྱུང་རབས་གསེར་སྒོམ་མའི་དཔེ་རྙིང་།ནག་རུ་གྲྭ་བསྟན་འཛིན་ཕུན་ཚོགས་ཀྱིས་ཕྲན་ལ་གཡར་བ་དེ་ནི།མཆན་ཆུང་ཤིན་ཏུ་མང་པོ་ཞིག་འདུག་ལ།ཕྲན་གྱི་དཔེ་བཤུ་སྐབས།མཆན་རྣམས་གུག་རྟགས་ནང་བཞག་པ་ཡིན་ཏེ།ཕྱིས་སུ་བཤུ་འབྲི་སྐབས་གུག་རྟགས་མེད་པ་བཟོས་འདུག་པས་མ་དཔེ་དངོས་དང་།མཆན་གང་ཡིན་ཆ་མི་ཕྱེད་པར་སྣང་བར་བྱས་འདུག་ལ།ཕྲན་གྱིས་བཤུས་པའི་མ་དཔེ་དེ་ནི།ཁྱུང་ནག་སྤུ་ལ་བླ་མར་གཡར་པོ་ཕུལ་ཏེ།ད་བར་ཚུར་རང་ལག་ཏུ་མ་འབྱོར་ལ།མ་དཔེ་དངོས་ནི་ལྷོ་གཏམ་སྟོད་ཤང་ཁོངས།གནུ་ཁོ་དང་བྲག་ལ་རྒྱུད་ལ་ཡོད་པར་ཐོས་པ་ཙམ་ལས་ད་ལྟ་མཐོང་ཡུལ་དུ་མ་གྱུར།